กหดหกดหกดหกดพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาและครุยวิทยฐานะของมหาวิทยาลัยเกษตรศาสตร์(ฉบับที่ ๒)พ.ศ. ๒๕๔๐--------------- ภูมิพลอดุลยเดช ป.ร. ให้ไว้ ณ วันที่๑๗ กุมภาพัธ์ พ.ศ. ๒๕๔๐ เป็นปีที่ ๕๒ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา และครุยวิทยฐานะของมหาวิทยาลัยเกษตรศาสตร์ อาศัยอำนาจตามความในมาตรา๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่๕) พุทธศักราช๒๕๓๘ และมาตรา ๔๗ วรรคสอง แห่งพระราชบัญญัติมหาวิทยาลัยเกษตรศาสตร์ พ.ศ. ๒๕๑๑จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา และครุยวิทยฐานะของมหาวิทยาลัยเกษตรศาสตร์(ฉบับที่ ๒)พ.ศ. ๒๕๔๐" มาตรา๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป มาตรา๓ ให้ยกเลิกความในมาตรา ๕แห่งพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา และครุยวิทยฐานะของมหาวิทยาลัยเกษตรศาสตร์ พ.ศ.๒๕๓๗ และให้ใช้ความต่อไปนี้แทน "มาตรา๕ครุยวิทยฐานะของมหาวิทยาลัยเกษตรศาสตร์ มีสามชั้น ดังนี้ (๑) ครุยดุษฎีบัณฑิตเป็นเสื้อคลุมทำด้วยผ้าสีดำผ่าอกตลอดหลังจีบยาวเหนือข้อเท้าประมาณ ๑๕ เซนติเมตรด้านหน้าทั้งสองข้างโอบรอบคอเสื้อมีแถบกำมะหยี่สีน้ำเงินเข้มกว้าง ๑๐ เซนติเมตร ยาวตลอดตัวเสื้อ แขนเสื้อกว้าง ยาวตกข้อมือตอนกลางแขนทั้งสองข้างมีแถบกำมะหยี่สีน้ำเงินเข้มกว้าง ๔ เซนติเมตร ยาวพาดด้านข้างจำนวนสามแถบติดเรียงกันระยะห่าง ๕ เซนติเมตร มีผ้าคล้องคอด้านในสีเขียว ด้านนอกสีดำมีแถบกำมะหยี่สีตามสีประจำคณะกว้าง ๑๓ เซนติเมตร ทาบรอบคอ ปลายนอกของผ้าคล้องคอขลิบด้วยผ้าสีเขียวกว้าง ๑เซนติเมตร ประกอบด้วยหมวกแผ่นสี่เหลี่ยมจัตุรัส ยาวด้านละ ๒๔ เซนติเมตรทำด้วยผ้าหรือสักหลาดสีดำ ติดกระดุมดิ้นทองที่กลางหมวกหนึ่งเม็ดโยงมาด้วยไหมสีทองที่กระดุมดิ้นทองที่ขอบหมวกอีกหนึ่งเม็ดมีพู่หมวกสีทองจากกระดุมดิ้นทองที่ขอบหมวกยาว ๑๒ เซนติเมตร (๒) ครุยมหาบัณฑิต เช่นเดียวกับครุยดุษฎีบัณฑิตแต่ไม่มีแถบโอนรอบคอเสื้อด้านหน้า และแขนเสื้อไม่มีแถบ ต้นแขนเสื้อกว้างปลายแขนเป็นถุงมีช่องสอดแขนออกที่ด้านบนตรงเหนือข้อศอก มีแถบกำมะหยี่สีตามสีประจำคณะที่ผ้าคล้องคอกว้าง ๘ เซนติเมตรประกอบด้วยหมวกเช่นเดียวกับหมวกดุษฎีบัณฑิต ติดกระดุมสีดำที่กลางหมวกหนึ่งเม็ดมีพู่ไหมสีดำยาว ๒๒เซนติเมตรจากกระดุมเว้นแต่แถบกำมะหยี่ที่ผ้าคล้องคอของครุยวิทยาศาสตรมหาบัณฑิตในคณะสัตวแพทยศาสตร์มีสีตามสีประจำบัณฑิตวิทยาลัย (๓) ครุยสัตวแพทยศาสตร์บัณฑิตเช่นเดียวกับครุยมหาบัณฑิต (๔) ครุยบัณฑิต เช่นเดียวกับครุยมหาบัณฑิตแต่ไม่มีผ้าคล้องคอ แขนเสื้อกว้างยาวตกข้อมือ ปลายแขนไม่เป็นถุง ไม่มีช่องสอดแขนมีไหมถักสีตามสีประจำคณะหรือสถาบันสมทบขนาด ๓ มิลลิเมตรติดที่รอบคอ ปล่อยปลายห้อยยาว ๑๔ เซนติเมตรโดยมีพู่ที่ปลายประกอบด้วยหมวกเช่นเดียวกับหมวกมหาบัณฑิต แต่พู่หมวกมีสีตามสีประจำคณะหรือสถาบันสมทบ" มาตรา๔ ให้ยกเลิกความในมาตรา ๖แห่งพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาและครุยวิทยฐานะของมหาวิทยาลัยเกษตรศาสตร์ พ.ศ.๒๕๓๗ และให้ใช้ความต่อไปนี้แทน "มาตรา๖ สีประจำคณะ บัณฑิตวิทยาลัยและสถาบันสมทบ มีดังนี้ (๑) สีเหลืองข้าวโพด สำหรับคณะเกษตร (๒) สีฟ้าใส สำหรับคณะบริหารธุรกิจ (๓) สีน้ำทะเล สำหรับคณะประมง (๔) สีขาว สำหรับคณะมนุษยศาสตร์ (๕) สีน้ำตาลแดง สำหรับคณะวนศาสตร์ (๖) สีน้ำเงิน สำหรับคณะวิทยาศาสตร์ (๗) สีเลือดหมู สำหรับคณะวิศวกรรมศาสตร์และ วิทยาลัยการชลประทาน (๘) สีเทาเงิน สำหรับคณะศิลปศาสตร์และวิทยาศาสตร์ (๙) สีม่วง สำหรับศึกษาศาสตร์ (๑๐) สีส้ม สำหรับคณะเศรษฐศาสตร์ (๑๑) สีแดง สำหรับคณะสังคมศาสตร์ (๑๒) สีฟ้าหม่น สำหรับคณะสัตวแพทยศาสตร์ (๑๓) สีชมพูกลีบบัว สำหรับคณะอุตสาหกรรมเกษตร (๑๔) สีเขียวตองอ่อน สำหรับบัณฑิตวิทยาลัย (๑๕) สีบานเย็น สำหรับวิทยาลัยเทคนิคการสัตวแพทย์"ผู้รับสนองพระบรมราชโองการ พลเอก ชวลิตยงใจยุทธนายกรัฐมนตรี-------------------------------------------------------------------หมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรแก้ไขเพิ่มเติมลักษณะของครุยวิทยฐานะสำหรับบัณฑิต และมหาบัณฑิตของคณะสัตวแพทยศาสตร์ให้เหมาะสมยิ่งขึ้น รวมทั้งกำหนดสีประจำคณะศิลปศาสตร์และวิทยาศาสตร์และสีประจำของวิทยาลัยการชลประทานและวิทยาลัยเทคนิคการสัตวแพทย์ซึ่งเป็นสถานบันสมทบของมหาวิทยาลัยเกษตรศาสตร์เพิ่มขึ้น จึงจำเป็นต้องตราพระราชกฤษฎีกานี้[รก.๒๕๔๐/๔ก/๙/๗ มีนาคม ๒๕๔๐] จารุวรรณ/แก้ไข ๑๘กรกฎาคม ๒๕๔๕ A+B(C)